მოსალოდნელი არჩევნები კარგი შესაძლებლობაა ჯავახკის მაცხოვრებელთათვის, ისევე როგორც საქართველოს ყველა მოქალაქისთვის, აირჩიონ ღირსეული წარმომადგენლები საქართველოს სახელისუფლებო სტრუქტურებში. ამიტომ ძალზე მნიშვნელოვანია, რომ ჯავახკის სომხურმა მოსახლეობამ (სამცხე-ჯავახეთის მხარე) აქტიური მონაწილეობა მიიღოს მასში, ხოლო არჩევნები ჩატარდეს სამართლიანად და კორექტული ფორმით, რაც გამორიცხავს გაყალბებას და არაკეთილსინდისიერი მეთოდების გამოყენებას აგიტაციის დროს. ისეთი მეთოდები, როგორიცაა საზოგადოებრივი აზრით მანიპულირება, კომპრომატების ომი, „ბინძური ტექნოლოგიები“, ეროვნული უმცირესობების აზრის უგულვებელყოფა, დეპუტატობის კანდიდატების უღირსი ქცევა, საშუალებას აძლევს სხვადასხვა ჯურის უპასუხისმგებლო ადამიანებს, შეაღწიონ ხელისუფლებაში, მათ კი მხოლოდ ნგრევა შეუძლიათ და არა შენება. ასეთი ადამიანები ძაბავენ ურთიერთობებს ეროვნებებს შორის, ძირს უთხრიან ხელისუფლების ავტორიტეტს და სახელმწიფოს საფუძვლებს.